Ferðamönnum frá Norðurlöndunum hefur fjölgað mikið á þessu ári miðað við 2018 . Gistinóttum erlendra ferðamanna á hótelum á þriðja ársfjórðungi fjölgaði um 0,7% borið saman við sama tímabil í fyrra , “ segir í Hagsjá Hagfræðideildar Landsbankans sem birt var í dag , en fjölgunin kemur í fækkunar á fyrri helmingi ársins . „ Fjölgunin nú á þriðja fjórðungi verður að teljast nokkur gleðitíðindi í ljósi þess að WOW air fór í þrot í lok mars , en félagið flutti mjög stóran hluta erlendra ferðamanna til og frá landinu . Fækkun gistinátta var 3,3% á fyrsta fjórðungi en 1,5% á öðrum fjórðungi . “ Fjölgunin er aðallega tilkominn vegna fjölgun gistinátta ferðamanna frá Vestur-Evrópu , að Norðurlöndunum undanskildum , sem lögðu til 3,2% til vaxtarins , en framlag ferðamanna frá Norðurlöndunum nam 1,2% , . Ferðamenn frá Norðurlöndunum eyddu töluvert fleiri nóttum á hótelum það sem af er árinu samanborið við sama tímabil í fyrra . Gistinóttum Norðurlandabúa fjölgaði um 18,5% á þriðja ársfjórðungi en þeim fjölgaði einnig á fyrstu tveimur fjórðungum ársins , um 19,3% á fyrsta ársfjórðungi og 14,4% á öðrum ársfjórðungi . Mikil fjölgun á fyrstu þremur ársfjórðungum hjá Norðurlöndunum skýrist fyrst og fremst af fjölgun gistinátta Dana . Brotthvarf Wow hefur haft mun meiri áhrif fjölda ferðamanna frá Norður Ameríku en evrópskra ferðamanna . Fækkun gistinátta íbúa Norður Ameríku liggur á bilinu 8 - 12% á fyrstu þremur fjórðungum ársins .